ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

Ո Ր Ո Շ Ո Ւ Մ

2018 թվականի \_\_\_\_\_\_\_\_\_\_ N\_\_ \_\_\_-Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՓԵՏՐՎԱՐԻ 16-Ի N 123-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ և ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ

----------------------------------------------------------------------——————————————---------------------------------------------

Հիմք ընդունելով «Նորմատիվ իրավական ակտերի մասին» ՀՀ օրենքի 33-րդ հոդվածի 1-ի մասի 1-ին կետի և 34-րդ հոդվածի 1-ին մասը՝ Հայաստանի Հանրապետության կառավարությունը **որոշում է.**

1. Հայաստանի Հանրապետության կառավարության 2017 թվականի փետրվարի 16-ի «Հայաստանի Հանրապետությունում կենսաչափական անձնագրերի և նույնականացման քարտերի թողարկման, արդիականացված հանրային հավաստագրերի ենթակառուցվածքի ավտոմատացված համակարգի ներդրման, սպասարկման և փոխանցման նպատակով կոնցեսիայի պայմանագիր կնքելու իրավունք շնորհելու համար մրցույթի անցկացման կարգը հաստատելու և մրցութային հանձնաժողով ստեղծելու մասին» N 123-Ն որոշման մեջ կատարել հետևյալ փոփոխությունները և լրացումները`

1. որոշման ամբողջ տեքստում «Հայաստանի Հանրապետության կառավարության աշխատակազմ» բառերը և դրանց հոլովաձևերը փոխարինել «Հայաստանի Հանրապետության վարչապետի աշխատկազմ» բառերով իր համապատասխան հոլովաձևերով, իսկ «Հայաստանի Հանրապետության կառավարության աշխատակազմի ղեկավար-նախարար» բառերը և դրանց հոլովաձևերը փոխարինել «Հայաստանի Հանրապետության վարչապետի աշխատկազմի ղեկավար» բառերով իր համապատասխան հոլովաձևերով,
2. որոշման 2-րդ կետում «Հայաստանի Հանրապետության արտաքին գործերի նախարարությունից» բառերից հետո լրացնել «Հայաստանի Հանրապետության ազգային անվտանգության ծառայությունից» բառերը, և հանել «Հայաստանի Հանրապետության կառավարությանն առընթեր» բառերը:
3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**ՀԻՄՆԱՎՈՐՈՒՄ**

**«Հայաստանի Հանրապետության կառավարության 2017 թվականի փետրվարի 16-ի N 123-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի վերաբերյալ**

Նկատի ունենալով այն հանգամանքը, որ 2018 թվականի հուլիսի 1-ից ուժի մեջ է մտել 2018 թվականի մարտի 23-ին ընդունված «Քաղաքացիական ծառայության մասին» ՀՕ-205-Ն օրենքը, որի 49-րդ հոդվածի 1-ին մասի համաձայն՝ Վարչապետի աշխատակազմի ստեղծման մասին վարչապետի որոշումն ուժի մեջ մտնելու պահից Կառավարության աշխատակազմը լուծարվում է, անհրաժեշտություն է առաջացել կառավարման լիազորությունները վերապահել Հայաստանի Հանրապետության վարչապետի աշխատակազմին:

Նախագծի ընդունումը պայմանավորված է նաև այն հանգամանքով, որ Հայաստանի Հանրապետության ազգային անվտանգության ծառայության գործունեությունը անմիջականորեն առնչվում է Հայաստանի Հանրապետությունում կենսաչափական անձնագրերի և նույնականացման քարտերի թողարկման, արդիականացված հանրային հավաստագրերի ենթակառուցվածքի ավտոմատացված համակարգի ներդրման, գործարկման և սպասարկման հետ, ուստի Հայաստանի Հանրապետության ազգային անվտանգության ծառայության մասնակցությունը մրցույթի անցկացմանը կապահովի նախատեսվող համակարգերի և փաստաթղթերի տեխնիկական առաջադրանքում և մրցութային առաջարկներում համապատասխան պայմանների պատշաճ անվտանգության մակարդակի ապահովումը, ինչը բխում է Հայաստանի Հանրապետության ազգային անվտանգության ապահովման անհրաժեշտությունից:

**ՏԵՂԵԿԱՆՔ**

**«Հայաստանի Հանրապետության կառավարության 2017 թվականի փետրվարի 16-ի N 123-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի վերաբերյալ**

ՀՀ կառավարության որոշման նախագծի ընդունումը ՀՀ պետական կամ տեղական բյուջեում եկամուտների կամ ծախսումների ավելացում չի նախատեսում:

**ՏԵՂԵԿԱՆՔ**

**«Հայաստանի Հանրապետության կառավարության 2017 թվականի փետրվարի 16-ի N 123-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի վերաբերյալ**

ՀՀ կառավարության որոշման նախագծի ընդունման առնչությամբ այլ օրենքների և իրավական ակտերի ընդունման անհրաժեշտություն չի առաջանում:

**Տ Ե Ղ Ե Կ Ա Ն Ք - Ա Մ Փ Ո Փ Ա Թ Ե Ր Թ**

**«Հայաստանի Հանրապետության կառավարության 2017 թվականի փետրվարի 16-ի N 123-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի վերաբերյալ**

**ՀՀ կառավարության որոշման նախագծի վերաբերյալ շահագրգիռ նախարարությունների առարկությունների և առաջարկությունների**

|  |  |  |  |
| --- | --- | --- | --- |
| **Առաջարկության հեղինակը** | **Առաջարկության բովանդակությունը** | **Եզրակացություն** | **Կատարված փոփոխությունները** |
| ՀՀ ֆինանսների նախարարություն | Նախագծի 2-րդ կետը շարադրել հետևյալ խմբագրությամբ. «Սույն որոշումն ուժի մեջ է մտնում պաշտոնական հրապարակմանը հաջորդող օրվանից»: | Ընդունվել է | Նախագծում կատարվել են համապատասխան փոփոխություններ |
| ՀՀ արդարադատության նախարարության | Նախագծի 1-ին կետի 1-ին ենթակետում «ավելացնել» բառն անհրաժեշտ է փոխարինել «լրացնել» բառով՝ նկատի ունենալով «Նորմատիվ իրավական ակտերի մասին» ՀՀ օրենքի 33-րդ հոդվածի դրույթները: | Ընդունվել է | Նախագծում կատարվել են համապատասխան փոփոխություններ |
| ՀՀ արդարադատության նախարարություն | Նախագծի 2-րդ կետում «հրապարակման պահից» բառերն անհրաժեշտ է փոխարինել «պաշտոնական հրապարակմանը հաջորդող օրվանից» բառերով՝ նկատի ունենալով «Նորմատիվ իրավական ակտերի մասին» ՀՀ օրենքի 23-րդ հոդվածի դրույթները: | Ընդունվել է | Նախագծում կատարվել են համապատասխան փոփոխություններ |
| ՀՀ արտաքին գործերի նախարարություն | Դիտողություններ և առաջարկություններ չկան: | Ընդունվել է | Նախագծում կատարվել են համապատասխան փոփոխություններ |
| ՀՀ ազգային անվտանգության ծառայություն | Նախագծի 1-ին կետի 1-ին ենթակետում «արդարադատության նախարարությունից» բառերը փոխարինել «ՀՀ արտաքին գործերի նախարարությունից» բառերով | Ընդունվել է | Նախագծում կատարվել են համապատասխան փոփոխություններ |